## Susana Camarero felicita els guardonats amb els Premis Rei Jaume I 2025 i agraïx el compromís de Sa Majestat el Rei amb la ciència i la investigació

*** Els premis, que s’entreguen des de fa quasi quatre dècades, són hereus de la tradició valenciana d’apertura, talent i afany de progrés**

La vicepresidenta primera i consellera de Servicis Socials, Igualtat i Vivenda, Susana Camarero, ha felicitat els guardonats amb els Premis Rei Jaume I 2025 i ha agraït la presència de Sa Majestat el Rei i el seu compromís amb la ciència, la investigació i el coneixement.

Durant la cerimònia d’entrega de la 37a edició dels Jaume I, Camarero ha recordat que estos reconeixements, que s’entreguen des de fa quasi quatre dècades, són hereus de la tradició valenciana d’apertura, talent i afany de progrés.

Per això, ha apel·lat a un compromís compartit entre institucions, empreses i ciutadania, i ha subratllat el valor d’uns premis que reforcen la imatge de la Comunitat Valenciana com a territori que impulsa el talent i l’excel·lència en la ciència i el coneixement.

Així mateix, ha dedicat unes paraules de felicitació als guardonats d’esta edició: José Luis Mascareñas Cid, Núria López-Bigas, Silvia de Sanjosé Llongueras, Victoria Reyes-García, María Jesús Vicent Docón, Jan Eeckhout i Damià Tormo.

També ha agraït el treball del jurat i de la Fundació Premis Jaume I, referent en la promoció de la investigació científica a Europa des de 1989.

Fecha: 25/11/2025